পুলিশ জানায়, নিহত আব্দুল হাই এর সাথে শ্যালকের আশরাফ আলীর ওয়ারিশের জমি নিয়ে দীর্ঘদিন যাবত দন্দ চলে আসছিল । আজ সকাল সাড়ে সাতটার দিকে বিরোধপূর্ন জমিতে আশরাফ আলীর লোকজন দখলে গেলে আব্দুল হাই ও তার ছেলের সাথে কথা কাটাকাটি শুরু হয় । তা একপর্যায়ে সংঘর্ষের রুপ নিলে আশরাফ আলীর লোকজনের ফালার আঘাতে ঘটনাস্থলেই আব্দুল হাইয়ের মৃত্যু হয়। পরে পুলিশ খবর পেয়ে ঘটনাস্থল থেকে লাশ উদ্ধার করে ময়না তদন্তের জন্য শেরপুর সদর হাসপাতাল মর্গে প্রেরণ করেছে। এ রিপোর্ট লেখা পর্যন্ত মামলা হয়নি তবে মামলার প্রস্তুতি চলছে বলে জানিয়েছে পুলিশ ।